**Základná organizácia OZ PŠaV pri ZŠ v Novej Vsi nad Žitavou, sídlom 951 51 Nová Ves nad Žitavou 362**

**DODATOK č. 1**

**ku Kolektívnej zmluve**

uzatvorenej dňa 19. 05. 2022 medzi zmluvnými stranami

Základnou organizáciou OZ PŠaV pri Základnej škole v Novej Vsi nad Žitavou sídlom 951 51 Nová Ves nad Žitavou 362, 821 IČO: 52117740, zastúpenou Mgr. Ivanou Ácsovou, splnomocnencom na kolektívne vyjednávanie a uzatvorenie kolektívnej zmluvy podľa článku 5 stanov základnej organizácie a na základe splnomocnenia zo dňa 18. 01. 2022

(ďalej len „odborová organizácia“

a

Základnou školou so sídlom v Novej Vsi nad Žitavou, Partizánska 362, IČO: 37865374, zastúpenou Mgr. Andreou Kériovou, riaditeľkou školy (ďalej len„zamestnávateľ“)

nasledovne:

Zmluvné strany sa dohodli na zmene Kolektívnej zmluvy nasledovne:

**V Článku 3 sa mení odsek 3, ktorý po zmene znie nasledovne:**

(3) Táto KZ je platná dňom jej podpisu zmluvnými stranami. Účinnosť tejto KZ sa začína dňom 19. mája 2022 a skončí 31. decembra 2023, okrem článkov, ktoré sú viazané na rozpočet a kolektívnu zmluvu vyššieho stupňa, t. j. článkov 7, 9 ktorých účinnosť sa končí dňom 31. decembra 2022.

**V Článku 4 sa mení odsek 2, ktorí po zmene znie nasledovne:**

(2) Zmluvné strany sa zaväzujú dodatkom ku KZ zmeniť do budúcna ustanovenia KZ, ktoré zakladajú finančné nároky, t. j. články 7, 9 a to v závislosti od schváleného rozpočtu zamestnávateľa. Zmluvné strany môžu po vzájomnej dohode dodatkom k tejto KZ zmeniť aj iné ustanovenia tejto KZ bez obmedzenia.

**V Článku 11 sa mení odsek (1), ktorý znie nasledovne:**

Zmluvné strany sa dohodli nad rámec Kolektívnej zmluvy vyššieho stupňa na rok 2023 na predĺžení dovolenky o 5 dní u pedagogických, odborných a nepedagogických zamestnancov.

Zároveň sa **v Článku 11 rušia odseky (2), (3), (4).**

**Záverečné ustanovenia**

1. Ostatné ustanovenia Kolektívnej zmluvy uzatvorenej dňa 19. 05. 2022, ktoré nie sú dotknuté touto úpravou, zostávajú v platnosti bezo zmeny.

2. Tento dodatok je vyhotovený v dvoch rovnopisoch, z ktorých každý účastník obdrží jedno vyhotovenie.

3. Tento dodatok nadobudne platnosť dňom jej podpísania obidvoma zmluvnými stranami .

V Novej Vsi nad Žitavou dňa 10. 03. 2023

................................................................. ..................................................................

 Mgr. Andrea Kériová Mgr. Ivana Ácsová

 riaditeľka školy predsedníčka OZ